Covid-19-statistieke: SA steek die 30 000-kerf verby(Grafika: Pixabay) Amper 31 000 bevestigde gevalle van die nuwe koronavirus wat Covid-19 veroorsaak is nou in Suid-Afrika aangemeld. Meer as 20 000 van dié gevalle is in die Wes-Kaap aangeteken. Dr. Zweli Mkhize, minister van gesondheid, het Saterdagaand in sy jongste verklaring gesê 30 967 bevestigde gevalle Covid-19 is tot op hede in die land aangemeld, waarvan 1 727 die afgelope 24 uur aangemeld is. Nog 32 Covid-19-verwante sterftes is in dié tyd aangemeld. Dit bring die land se dodetal op 643 te staan. Volgens Mkhize het 16 116 pasiënte in Suid-Afrika egter reeds van die virus herstel. Meer as 20 000 Covid-19-toetse is die afgelope 24 uur uitgevoer. Suid-Afrika het tot op hede 701 883 toetse gedoen, waarvan 347 508 (50%) in die private sektor en 354 375 (50%) in die openbare sektor. Verspreiding van Covid-19-sterftes volgens ouderdomsgroep: Sterftes volgens geslag: Sterfte- en herstelsyfers volgens provinsie: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.